заразената зона с буферната зона;
 б)в близост до обектите с растения, притежаващи особена културна и социална стойност, които се намират извън областта, посочена в буква а) и съответно означена от държавата членка.
 В тези части от заразената зона съответната държава членка взема и изследва проби от видовете от растенията гостоприемници в демаркационната област, за които е установено, че са заразени, в съответствие с член 2, параграф 6. За тази цел, като се вземат предвид Насоките на Органа за статистически надеждни и основани на риска наблюдения за Xylella fastidiosa, планирането на наблюдението и схемата за вземане на проби дават възможност с поне 90-процентна сигурност да се установи 0,7-процентно ниво на присъствие на заразени растения. Тя също така взема и изследва проби от популацията на векторите за присъствие на посочения вредител.
 3.Буква а) от параграф 2 не се прилага по отношение на острови, в които изцяло се прилагат мерки за ограничаване и които са разположени на повече от 5 km от най-близката сухоземна територия на Съюза.
 4.В буферните зони съответната държава членка взема и изследва проби от растенията гостоприемници, както и от други растения със симптоми, сочещи възможно заразяване с посочения вредител, или за които има съмнения, че са заразени с посочения вредител. За тази цел, като се вземат предвид Насоките на Органа за статистически надеждни и основани на риска наблюдения за Xylella fastidiosa, планирането на наблюдението и схемата за вземане на проби дават възможност с поне 90-процентна сигурност да се установи еднопроцентно ниво на присъствие на заразени растения, като се има предвид, че първите 400 m в непосредствена близост до заразените зони са с по-висок риск.
 5.Държавата членка осъществява наблюдение за присъствието на посочените вредители във векторите, намиращи се в части от заразената зона, както е посочено в параграф 2, както и в буферната зона, за да определи риска от по-нататъшно разпространение, породен от векторите, и да извърши оценка на ефективността на приложените фитосанитарни мерки за борба съгласно член 14.
 Член 16
 Унищожаване на растения
 1.На място или в близост, в пункт, предназначен за целта и намиращ се в заразената зона от списъка в приложение III, съответната държава членка унищожава растения и части от растенията, за които е установено, че са заразени с посочения вредител, по начин, с който се гарантира, че посоченият вредител не се разпространява.
 2.Съответната държава членка може да реши да ограничи унищожаването само до клоните и листната маса и да подложи съответните дървесни останки на подходящи фитосанитарни третирания в съответствие с член 14, параграф 1, ако стигне до заключението, че тези растения не представляват никакъв риск за по-нататъшно разпространение на посочения вредител. Кореновата система на тези растения или се отстранява, или се умъртвява чрез подходящо фитосанитарно третиране, за да се избегне повторно поникване.
 Член 17
 Други съответни мерки за ограничаване на посочения вредител
 Съответната държава членка предприема мерки, насочени към евентуални особености или усложнения, за които в разумна степен може да се очаква да възпрепятстват, затруднят или забавят ограничаването, по-специално що се отнася до правилното унищожаване на всички растения, които са заразени или за които има съмнения,